arnastofnun/IGC-2024 huggingface dataset:
Þingræður haldnar á Alþingi Íslendinga

Heilbr.- og trmrh. (Matthías Bjarnason): Virðulegi forseti. Þetta frv., sem hér er lagt fyrir, er flutt að beiðni nefndar sem skipuð var til þess að ræða skipulagningu heilsugæslunnar á stór-Reykjavíkursvæðinu. Í lögum um heilbrigðisþjónustu, sem sett voru 1973 og tóku gildi 1. jan. 1974, var m.a. kveðið á um að heilsuverndarstarf skyldi haldast óbreytt eins og það var samkv. lögum frá 1955 þar til heilsugæslustöðvar hefðu. verið skipulagðar til þess að annast það. Það var enginn tímafrestur settur til þeirrar skipulagningar. Við endurskoðun laganna um heilbrigðisþjónustu, sem fór fram 1977 og 1978, var þessu bráðabirgðaákvæði ekki breytt, en við síðustu endurskoðun, sem stóð yfir seinni hluta ársins 1982, en þá voru þessi áðurnefndu tvenn lög felld saman um heilbrigðisþjónustu, er í ákvæðum til bráðabirgða gefinn frestur til að koma á heilsugæslukerfi til n.k. áramóta. Það var talið nauðsynlegt að rekið yrði eitt kerfi á þessum vettvangi í landinu öllu og ekki væri seinna vænna að koma því kerfi á, en það var upphaflega ákveðið með lögum, eins og ég sagði áður, fyrir rúmum áratug. Á s.l. vori komu forsvarsmenn sveitarstjórna hér á höfuðborgarsvæðinu til fundar í rn. til að ræða skipulag heilsugæslunnar á svæðinu með hliðsjón af þeim fresti sem rennur út nú um áramót. Á þeim fundi komu fram ýmis tormerki varðandi skipulagninguna og raddir sem töldu heilsugæslukerfið ekki eiga við á svæðinu að öllu leyti. Í framhaldi af áðurnefndum fundi ákvað ég í samráði við sveitarstjórnir á höfuðborgarsvæðinu að setja á fót nefnd til að gera tillögur um skipan þessara mála innan svæðisins og var nefndin skipuð 20. júní s.l. Með bréfi sem kom frá nefndinni 22. okt. s.l. lýsir nefndin því yfir að vonlaust sé að leggja til fullmótaðar tillögur fyrr en í lok janúar n.k. Því sé talið nauðsynlegt að flytja hér frv. um að framlengja umræddan frest í ákvæðum til bráðabirgða vegna þeirra heilsugæsluumdæma á höfuðborgarsvæðinu, sem ekki hafa þegar tekið upp heilsugæslukerfið að fullu, til 31. des. 1985. Því er þetta frv. flutt. Ég tel vonlaust með öllu að gildistaka sem þessi fari fram nema um áramót. Hins vegar vil ég taka fram að ekki er um fleiri staði að ræða á landinu. Á Akureyrarsvæðinu tekur hið nýja kerfi gildi frá næstu áramótum og þar er ekki um nein slík vandkvæði að ræða sem hér eru. Þetta nær því eingöngu til höfuðborgarsvæðisins. Virðulegi forseti. Ég legg til að að lokinni þessari umr. verði þessu frv. vísað til 2. umr. og hv. heilbr.- og trn.
Þingræður haldnar á Alþingi Íslendinga



Mér hefur borist svohljóðandi bréf: „Alþingi. l6. nóv. 1984. Friðrik Sophusson, 2. þm. Reykv., hefur í dag ritað mér á þessa leið: „Þar sem ég er á förum til útlanda í opinberum erindum og get því ekki sótt þingfundi á næstunni leyfi ég mér með skírskotun til 130. gr. laga um kosningar til Alþingis að óska þess, að 1. varamaður Sjálfstfl. í Reykjavík, Geir Hallgrímsson utanrrh., taki sæti á Alþingi í fjarveru minni.“ Þetta er yður hér með tilkynnt, herra forseti. Ingvar Gíslason, forseti Nd.“ Geir Hallgrímsson hefur áður tekið sæti sem alþm. á þessu kjörtímabili og býð ég hann velkominn til starfa. Þá hefur mér einnig borist svohljóðandi bréf: „Reykjavík, 16. nóv. 1984. Haraldur Ólafsson, 9. þm. Reykv., hefur í dag ritað mér á þessa leið: „Þar sem ég er á förum til útlanda í opinberum erindum og get því ekki sótt þingfundi á næstunni leyfi ég mér með skírskotun til 130. gr. laga um kosningar til Alþingis að óska þess, að 1. varamaður Framsfl. í Reykjavíkurkjördæmi, Björn Líndal lögfræðingur, Reykjavík, taki sæti á Alþingi í fjarveru minni.“ Þetta er yður hér með tilkynnt, herra forseti, með ósk um að fram fari í Sþ. rannsókn á kjörbréfi varamanns. Salome Þorkelsdóttir, forseti Ed.“ Björn Líndal hefur ekki áður setið á Alþingi og þarf því að fara fram rannsókn á kjörbréfi hans. Ég bið kjörbréfanefnd að athuga kjörbréf hans. Verður gefið 5 mínútna fundarhlé á meðan það fer fram. - Fundarhlé.



Herra forseti. Kjörbréfanefnd hefur athugað kjörbréf Björns Líndal deildarstjóra sem er 1. varamaður Framsfl. í Reykjavík. Kjörbréfanefnd hefur ekki neinar athugasemdir við kjörbréfið að gera og leggur til að það verði samþykki og kosning Björns Líndal tekin gild.



Björn Líndal hefur undirritað drengskaparheit. Býð ég hann hér með velkominn til starfa.
Þingræður haldnar á Alþingi Íslendinga



Til forseta Sþ. hefur borist svohljóðandi bréf: “Alþingi, 26. nóv. 1984. Formaður þingflokks Framsfl. hefur í dag ritað mér á þessa leið: „Þar sem Ólafur Þ. Þórðarson, 5. þm. Vestf., mun ekki geta sótt þingfundi á næstunni vegna veikinda leyfi ég mér skv. beiðni hans með skírskotun til 130. gr. laga um kosningar til Alþingis að óska þess að vegna forfalla 1. varamanns taki 2. varamaður Framsfl. í Vestfjarðakjördæmi, Magdalena Sigurðardóttir, Ísafirði, sæti á Alþingi í forföllum hans“. Þetta er yður hér með tilkynnt, herra forseti, með ósk um að fram fari í Sþ. rannsókn á kjörbréfi varamanns. Ingvar Gíslason, forseti Nd.“ Þessu fylgir svohljóðandi bréf til skrifstofustjóra Alþingis: „Ísafirði, 25. nóv. 1984. Ég undirritaður Magnús Reynir Guðmundsson, Skipagötu 2, Ísafirði, hef sem 1. varamaður á lista Framsfl. í Vestfjarðakjördæmi verið beðinn að taka sæti á Alþingi í veikindaforföllum Ólafs Þ. Þórðarsonar. Af persónulegum ástæðum get ég ekki tekið sæti nú og legg því til að 2. varamaður Framsfl. í Vestfjarðakjördæmi, Magdalena Sigurðardóttir, Seljalandsvegi 38, Ísafirði, taki sæti í forföllum Ólafs. Virðingarfyllst. Magnús Reynir Guðmundsson.“ Hér fylgir kjörbréf Magðalenu Sigurðardóttur og þarf að rannsaka það. Vil ég því biðja hv. kjörbréfanefnd að taka kjörbréfið til meðferðar. á meðan verður fundinum frestað í 5 mínútur. - Fundarhlé.



Herra forseti. Kjörbréfanefnd hefur rannsakað kjörbréf Magdalenu Margrétar Sigurðardóttur, Seljalandsvegi 38, Ísafirði, sem er 2. varamaður á lista Framsfl. í Vestfjarðakjördæmi. Kjörbréfanefndin hefur ekki neinar athugasemdir að gera við kjörbréfið og leggur til að það verði samþykkt og kosning varaþm. tekin gild.



Magdalena Sig urðardóttir hefur unnið drengskaparheit að stjórnarskránni. Býð ég hana velkomna til starfa á Alþingi.
Þingræður haldnar á Alþingi Íslendinga



Herra forseti. Með tilvísun til nál. 1. minni hl. iðnn., þeirra hv. þm. Páls Péturssonar og Ingvars Gíslasonar, sérstaklega þó um það atriði þar sem nm. taka fram að þeir hafa allan fyrirvara á um fylgi sitt við hugmyndir um stækkun álbræðslunnar, þá segi ég já.



Herra forseti. Á fundi þingflokks Alþb. í gær var samþykkt eftirfarandi yfirlýsing: „Vegna fyrirliggjandi frv. um samninga ríkisstj. og Alusuisse um álverið í Straumsvík samþykkir þingflokkur Alþb. eftirfarandi: 1. Alþb. lýsir fullri ábyrgð á hendur ríkisstj. vegna fyrirliggjandi samninga við Alusuisse og mun beita sér fyrir breytingum á öllum samningum og samskiptum við auðhringinn þegar Alþb. fær til þess aðstöðu. 2. Þingflokkur Alþb. mótmælir því að haldið verði áfram samningaviðræðum við Alusuisse með þeim hætti sem verið hefur í tíð núv. ríkisstj. Gerir Alþb. kröfu um að stjórnarandstaðan fái að þeim viðræðum óskoraða aðild. 3. Þingflokkur Alþb. telur brýnt að Alþingi kjósi nú þegar sérstaka nefnd með aðild allra þingflokka sem geri alhliða úttekt á samskiptum íslenskra stjórnvalda og Alusuisse frá upphafi og þætti álversins í efnahagslífi hérlendis, þannig að læra megi af dýrkeyptri reynslu í samskiptum við þennan auðhring.“ Með tilliti til þessa, herra forseti, segi ég nei.



Eins og fram hefur komið á boðaðri dagskrá, sem einnig liggur fyrir fundinum, á að halda fund í kvöld sem verður útvarpsumr. og 3. umr. um það mál sem hér er til umr. Augljóst er að of skammt verður liðið frá 2. umr. Þess vegna verður að beita afbrigðum frá þingsköpum til þess að þetta mál megi koma fyrir í kvöld. Það er því eindregin ósk forseta að hv. þdm. mæti vel og stundvíslega til fundar í kvöld kl. 8 þegar fundur verður settur. Eins vil ég minna á að ákveðið er að hafa atkvgr. um frv. þegar að loknum útvarpsumr.
Þingræður haldnar á Alþingi Íslendinga



Virðulegi forseti. Því miður láðist mér að geta um smávægilega villu í þessu frv. Í 1. lið 1. gr. er vitnað til laga nr. 57/1981. Þessi lög munu vera lög um veitingu ríkisborgararéttar og er ótrúlegt að í þessu sambandi sé vitnað til þeirra laga. Þetta munu vera lög nr. 75, þ.e. skattalögin, frá 1981. Vænti ég þess að virðulegur forseti leiðrétti þetta enn frekar úr forsetastóli ef þörf krefur. Þarna er um að ræða að sjálfsögðu pennaglöp, tölustafavíxl.

Það ætti að vera auðvelt að fá leiðréttingu á þessari prentvillu í frv.
Þingræður haldnar á Alþingi Íslendinga

Menntmrh. (Ragnhildur Helgadóttir) Hæstv. forseti. Hér er um að ræða frv. til l. sem ríkisstj. óskar eftir að fái að fylgja frumvörpum sem nú eru til meðferðar í hv. Nd. og varða atvinuréttindi vélstjórnarmanna. Að þessu frv. hefur verið unnið á vegum menntmrn. Það verk var unnið í nefnd sem í áttu sæti þeir Stefán Ólafur Jónsson deildarstjóri í menntmrn., formaður, Andrés Guðjónsson skólastjóri Vélskóla Íslands og Helgi Laxdal vélfræðingur, formaður Vélstjórafélags Íslands. Aðalbreytingarnar í þessu frv. eru fólgnar í því að 1. stig vélstjórnarnáms styttist um eina önn, nám til 3. stigs lengist um eina önn og nám til 4. stigs lengist um tvær annir. Námið verður áfram í fjórum stigum, eins og áður hefur verið, og hvert stig gefur tiltekin réttindi. Ástæðan til þess að námið til 4. stigs lengist um tvær annir er sú að mönnum þykir það vera öryggisatriði vegna tækniþróunar síðustu ára og þegar vaxandi kröfur eru gerðar til þeirra manna sem taka að sér stjórn stærri og fullkomnari véla en áður var og vélbúnaður skipa verður sífellt fjölbreyttari og flóknari. Það er gert ráð fyrir í frv. að ýmsir framhaldsskólar og fjölbrautaskólar geti annast kennslu til lægri stiga vélstjóranáms, þar sem tækjabúnaður til kennslunnar þarf ekki að vera mjög dýr og kennslan ekki eins sérhæfð og verður á efri stigum námsins. Hins vegar er lagt til að Vélskóli Íslands verði eftir sem áður aðalskóli landsins á þessu sviði, hann sjái um kennslu á efri stigunum og annist endurmenntun starfandi vélstjóra. Í frv. er mikilvægt bráðabirgðaákvæði sem gerir ráð fyrir námskeiðum fyrir menn sem hafa vélstjórnarréttindi á undanþágu, en eins og kunnugt er er þar um stóran hóp að ræða. Er gert ráð fyrir að það verði hægt að ljúka þeim námskeiðum, sem halda þarf fyrir þessa menn, á tveimur árum. Þetta atriði og eins skilyrðin sem eru í atvinnuréttindafrv. sem hæstv. samgrh. flytur í Nd., gera ráð fyrir að námið sé með þeim hætti sem í þessu frv. greinir, en sömu mennirnir og sömdu þetta frv. tóku einnig þátt í samningu þeirra frv. sem þar eru til meðferðar. Ástæðan til þess að þetta frv. var flutt í þessari hv. deild, en ekki sömu deild og hin frv. var sú að það var ekki lagt fram alveg samtímis. Ég taldi að þannig stæði á verkum í hv. deildum að það kynni að greiða fyrir málinu að flytja það í þessari virðulegu deild. Ég vona þá að hv. Nd. eigi hægt um vik að ljúka afgreiðslu málsins þegar Ed. hefur farið höndum um það. Ég legg til að að lokinni þessari umr. verði málinu vísað til 2. umr. og hv. menntmn. deildarinnar.
Þingræður haldnar á Alþingi Íslendinga



Herra forseti. Ég mæli hér fyrir nál. um breytingu á lögum um tollskrá. Þetta er nál. fjh.- og viðskn. Nefndin hefur athugað frv. og mælir með samþykkt þess. Undir nál. skrifa fyrirvaralaust allir nm.
Þingræður haldnar á Alþingi Íslendinga



Þar sem þetta er að öllum líkindum síðasti fundur þessarar hv. deildar fyrir jólaleyfi vil ég þakka hv. þdm. ágætt samstarf við mig þá mánuði sem þingið hefur starfað. Ég vil einnig þakka skrifstofustjóra og starfsliði Alþingis mikilvægt starf í þá u þingsins og gott samstarf við mig á allan hátt. Ég óska þdm. og starfsmönnum Alþingis gleðilegra jóla og farsæls nýárs og þeim sem eiga um langan veg að fara til heimila sinna óska ég sérstaklega fararheilla.



Herra forseti. Ég vil fyrir hönd þm. þakka hæstv. forseta hlýleg orð og góðar kveðjur okkur til handa. Ég þakka honum fyrir góða og réttláta fundarstjórn á þessu þingi. Ég óska honum og fjölskyldu hans gleðilegra jóla og vænti þess að við hittum hann heilan og hressan að jólahaldi loknu. Ég vil enn fremur þakka skrifstofustjóra og starfsliði öllu samstarfið og árna þeim öllum gleðilegra jóla. Ég vil biðja þdm. að rísa úr sætum og taka undir orð mín. - Þm. risu úr sætum.



Ég þakka hv. 4. landsk. þm. vinsamleg orð í minn garð og hv. þdm. fyrir að taka undir þau orð og ég endurtek heillaóskir mínar til hv. þdm. og segi þessum fundi slitið.
Þingræður haldnar á Alþingi Íslendinga

Fyrirspurnin hljóðar svo: 1. Njóta skipafélögin Eimskip og Hafskip og skipadeild SÍS einhverra sérstakra kjara hjá Skipaútgerð ríkisins í flutningum? Ef svo er, hver eru þessi kjör? Ef einhver munur er á kjörum þeirra innbyrðis, hverjar eru þá ástæður þess? 2. Er þess gætt að allir viðskiptamenn njóti sömu kjara fyrir sömu vöru, svo sem vegna flutninga á frystum fiski og öðrum sjávarafurðum? Svar: 1. Skipafélögin njóta afsláttarkjara á framhaldsflutningum hjá Skipaútgerð ríkisins. Er hér annars vegar um að ræða almennan afslátt frá töxtum og hins vegar sérstaka samninga um einstök verkefni. Hvað almennu afslættina snertir er um tvenns konar samninga að ræða, annars vegar opinn samning þar sem engin skuldbinding fylgir af hálfu viðkomandi skipafélags um magn flutnings, og hins vegar samning sem kveður á um ákveðið lágmarksflutningamagn. Munur á afslætti milli þessara samninga er að meðaltali 2–4%. Að undanförnu hafa Eimskipafélag Íslands hf. og skipadeild SÍS verið með fyrrnefnda samninginn en Hafskip hf. með hinn síðarnefnda, en viðræður hafa staðið yfir við skipadeild SÍS og Eimskipafélagið um breytingar. 2. Almennt njóta viðskiptamenn sömu kjara fyrir sömu vöru. Undantekningar eru þó fyrrnefndir samningar við skipafélögin, samningar við aðra aðila þar sem flutningskaupi ábyrgist verulegt flutningsmagn, svo og flutningar samkvæmt tilboðum. Það sem máli skiptir er það flutningsmagn sem samið er um, hvaða þjónustu og þar með hvaða tilkostnaðar er krafist af hálfu Skipaútgerðarinnar, svo og hversu áríðandi flutningarnir eru, eða hvort nýta megi viðkomandi vöru til að fylla vannýtt rými í skipunum þegar það hentar. Það sem að framan er talið á við um flutninga á flestum vörutegundum, þar með frystum fiski og öðrum sjávarafurðum. Þegar Skipaútgerðin gerir tilboð í flutninga sem boðnir eru út ráða aðstæður því nokkuð hverju sinni hversu há tilboðin eru, enda getur Skipaútgerðin ekki fremur en önnur fyrirtæki búið við það að keppinautarnir viti fyrirfram um upphæð tilboðs hennar. Það hefur verið stefna stjórnar Skipaútgerðar ríkisins að fyrirtækið keppi um flutninga á almennum markaði og búi að því leyti við svipaðar viðskiptavenjur og almennt gilda þar.
Þingræður haldnar á Alþingi Íslendinga

Eyjólfur Konráð Jónsson Hæstv. forseti. Ég hef nú í fundarbyrjun haft samband við alla fulltrúa í hv. fjh.- og viðskn. og erum við öll sammála því að sú breyting sem gerð var í Nd. verði staðfest hér. Það er um tvennt að ræða, að lækka þær tekjur sem skattfrjálsar yrðu, þegar menn láta af störfum, úr 1 millj. í 800 þús. og hins vegar að við fráfall gildi sama regla og þegar menn tilkynna að þeir hafa látið af störfum. Áfram verður þó heimild í lögum til þess að maður sem hefði áður notfært sér að tilkynna að hann væri hættur störfum en héldi svo áfram kannske mörgum árum síðar einhverjum störfum fengi ívilnun frá sköttum. Ég hef borið þetta mál undir hæstv. fjmrh. sem ekki hefur gert athugasemdir við okkar afstöðu. Ég legg þess vegna til að frv. verði samþykkt eins og það kom frá Nd.



Virðulegi forseti. Ég vil staðfesta það sem hv. formaður fjh.- og viðskn., 4. þm. Norðurl. v., sagði hér um það mál sem er til afgreiðslu. Ég vil nota þetta tækifæri, á síðasta fundi fyrir jólahelgina, til að þakka fjh.- og viðskn. þessarar hv. deildar og kannske ekki síður forseta fyrir góða samvinnu við að koma málum fram, sumum þeirra með litlum fyrirvara, og ég vil óska bæði nm. og öðrum dm. gleðilegrar jólahátíðar.



Þar sem þetta er síðasti fundur þd. fyrir jólahlé er mér ljúft að þakka hv. þdm. fyrir sérstaklega ánægjulegt samstarf og mikið umburðarlyndi í minn garð það sem af er þessu þingi sem hefur gert það að verkum að störf í deildinni hafa gengið vel og greiðlega sem raun ber vitni. Ég óska hv. þdm. og fjölskyldum þeirra gleðilegrar jólahátíðar og farsældar á komandi ári. Einnig óska ég skrifstofustjóra Alþingis og starfsfólki öllu gleðilegra jóla og farsæls komandi árs um leið og ég þakka ánægjulegt samstarf og alla fyrirgreiðslu þeirra. Þeim hv. þdm. sem eiga um langan veg heim að fara óska ég góðrar heimferðar og heimkomu og bið þess að við megum öll hittast heil á nýju ári.



Virðulegi forseti. Fyrir hönd okkar þdm. vil ég þakka hlý orð og óskir okkur og okkar fjölskyldum til handa. Ég vil fyrir okkar hönd þakka forseta deildarinnar röggsama og réttláta fundarstjórn í hvívetna og færa henni og hennar fjölskyldu okkar bestu jóla- og nýársóskir um leið og ég tek undir þakkir hennar til skrifstofustjóra og starfsmanna þingsins. Ég vil biðja hv. þm. að staðfesta þessar óskir og þakkir til forseta deildarinnar með því að rísa úr sætum. - Þm. risu úr sætum.



Ég vil þakka hv. 5. landsk. þm. fyrir hlý orð og góðar óskir í minn garð og fjölskyldu minnar og hv. þdm. fyrir að taka undir þær óskir. Ég endurtek mínar innilegustu jóla- og nýársóskir til hv. þdm. og starfsfólks Alþingis og segi fundinum slitið.
Þingræður haldnar á Alþingi Íslendinga



Borist hefur svohljóðandi bréf: „31. jan. 1985. Eggert Haukdal, 6. þm. Suðurl., hefur ritað mér á þessa leið: „Þar sem ég vegna sérstakra anna heima fyrir get ekki sótt þingfundi á næstunni leyfi ég mér með skírskotun til 130. gr. laga um kosningar til Alþingis að óska þess, að 1. varamaður Sjálfstfl. í Suðurlandskjördæmi, Siggeir Björnsson bóndi, Holti, taki sæti á Alþingi í fjarveru minni.“ Þetta er yður hér með tilkynnt, herra forseti. Birgir Ísl. Gunnarsson, forseti Nd. Til forseta sameinaðs þings.“ Siggeir Björnsson hefur áður tekið sæti á Alþingi á þessu kjörtímabili. Býð ég hann velkominn til starfa. Svohljóðandi bréf hefur einnig borist: „31. jan. 1985. Sverrir Hermannsson, 3. þm. Austurl., hefur ritað mér á þessa leið: „Þar sem ég er á förum til útlanda í opinberum erindum og get því ekki sótt þingfundi á næstunni leyfi ég mér með skírskotun til 130. gr. laga um kosningar til Alþingis að óska þess, að vegna forfalla 1. varamanns taki 2. varamaður Sjálfstfl. í Austurlandskjördæmi, Gunnþórunn Gunnlaugsdóttir skrifstofumaður, sæti á Alþingi í fjarveru minni.“ Þetta er yður hér með tilkynnt, herra forseti, með ósk um að fram fari í Sþ. rannsókn á kjörbréfi varamanns. Birgir Ísl. Gunnarsson. forseti Nd. Til forseta sameinaðs þings.“ Hér fylgir svohljóðandi bréf: „30. jan. 1985. Vegna aðkallandi skyldna get ég ekki tekið sæti á Alþingi sem 1. varamaður Sjálfstfl. í Austurlandskjördæmi í fjarveru Sverris Hermannssonar, 3. þm. Austurl. Tryggvi Gunnarsson. Til forseta sameinaðs Alþingis.“ Með fylgir kjörbréf Gunnþórunnar Gunnlaugsdóttur, en hún hefur ekki áður tekið sæti á Alþingi. Þarf því að fara fram rannsókn á kjörbréfi hennar. Vil ég leyfa mér að biðja hv. kjörbréfanefnd að taka kjörbréf þetta til meðferðar. Á meðan verður fundinum frestað í 5 mínútur. - Fundarhlé.



Herra forseti. Kjörbréfanefnd hefur yfirfarið kjörbréf Gunnþórunnar Gunnlaugsdóttur, sem er 2. varamaður Sjálfstfl. í Austurlandskjördæmi. Þess er óskað að hún taki sæti sem varamaður Sverris Hermannssonar, 3. þm. Austurl. Fyrir liggur að Tryggvi Gunnarsson. 1. varamaður Sjálfstfl. í Austurlandskjördæmi, getur ekki tekið sæti sitt á Alþingi. Nefndin hefur yfirfarið kjörbréfið, hefur ekkert athugavert fram að færa og leggur til að það verði samþykki.



Gunnþórunn Gunnlaugsdóttir hefur ekki tekið sæti áður á Alþingi og vinnur nú drengskaparheit að stjórnarskránni. Gunnþórunn Gunnlaugsdóttir. 3. þm. Austurl., undirritaði drengskaparheit um að halda stjórnarskrána.



Gunnþórunn Gunnlaugsdóttir hefur unnið drengskaparheit að stjórnarskránni. Býð ég hana velkomna til starfa á Alþingi.
Þingræður haldnar á Alþingi Íslendinga



Borist hefur svohljóðandi bréf: „Kristín Halldórsdóttir. 7. landsk. þm., hefur ritað mér á þessa leið: „Vegna sérstakra anna get ég ekki sótt þingfundi á næstunni. Leyfi ég mér því með skírskotun til 130. gr. laga um kosningar til Alþingis að óska þess, að vegna anna 1. varamanns taki 2. varamaður landskjörinna þm. Samtaka um kvennalista, Sigríður Þorvaldsdóttir leikari, sæti á Alþingi í fjarveru minni.“ Þetta er yður hér með tilkynnt, herra forseti, með ósk um að fram fari í Sþ. rannsókn á kjörbréfi varamanns. Birgir Ísl. Gunnarsson, forseti Nd.“ Hér fylgir annað bréf svohljóðandi: „Til skrifstofustjóra Alþingis. Ég vil hér með tilkynna yður að vegna anna sé ég mér ekki fært að taka sæti Kristínar Halldórsdóttur á Alþingi í fjarveru hennar í marsmánuði n.k. Málmfríður Sigurðardóttir, Jaðri, Reykjadal, Suður-Þingeyjarsýslu.“ Með því að Sigríður Þorvaldsdóttir hefur ekki setið áður á Alþingi þarf að rannsaka kjörbréf hennar. Ég vil biðja hv. kjörbréfanefnd að taka til meðferðar kjörbréfið. Á meðan verður fundi frestað í 5 mínútur. - Fundarhlé.



Herra forseti. Kjörbréfanefnd hefur athugað kjörbréf Sigríðar Þorvaldsdóttur sem hlaut sæti 2. varamanns Samtaka um kvennalista. Hún tekur sæti Kristínar Halldórsdóttur, 7. landsk. þm., en 1. varamaður Samtaka um kvennalista. Málmfríður Sigurðardóttir, hefur sent bréf og tilkynnt að hún geti ekki tekið sæti á Alþingi vegna anna. Kjörbréfanefndin hefur athugað bréfið, finnur ekkert athugavert og leggur til að það verði samþykki.



Með því að Sigríður Þorvaldsdóttir hefur ekki setið áður á Alþingi undirritar hún nú drengskaparheit að stjórnarskrá. Drengskaparheit unnið. Sigríður Þorvaldsdóttir, 7. landsk. þm., undirritaði drengskaparheit um að halda stjórnarskrána.



Sigríður Þorvaldsdóttir hefur undirritað drengskaparheit að stjórnarskránni. Er hún boðin velkomin til starfa á Alþingi.
Þingræður haldnar á Alþingi Íslendinga



Borist hefur svohljóðandi bréf: „25. mars 1985. Pálmi Jónsson, 1. þm. Norðurl. v., hefur ritað mér á þessa leið: „Þar sem ég er á förum til útlanda í opinberum erindum og get því ekki sótt þingfundi á næstunni leyfi ég mér með skírskotun til 130. gr. laga um kosningar til Alþingis að óska þess, að 1. varamaður Sjálfstfl. í Norðurl. v., Páll Dagbjartsson skólastjóri, taki sæti á Alþingi í fjarveru minni.“ Þetta er yður hér með tilkynnt, herra forseti, með ósk um að fram fari í Sþ. rannsókn á kjörbréfi varamanns. Ingvar Gíslason, forseti Nd.“ Þessu bréfi fylgir kjörbréf Páls Dagbjartssonar. Með því að Páll Dagbjartsson hefur ekki tekið sæti á Alþingi áður þarf að taka kjörbréfið til meðferðar. Vil ég leyfa mér að biðja hv. kjörbréfanefnd að taka kjörbréfið til meðferðar. Á meðan verður fundi frestað í 5 mínútur. - Fundarhlé.



Herra forseti. Kjörbréfanefnd hefur haft til athugunar kjörbréf Páls Dagbjartssonar, Varmahlíð, Skagafirði, sem er 1. varamaður Sjálfstfl. í Norðurl. v. Hann er varamaður Pálma Jónssonar, 1. þm. Norðurl. v., sem er á förum til útlanda í opinberum erindum. Nefndin hefur athugað kjörbréfið, finnur ekkert athugavert og leggur til að það verði samþykkt.



Með því að Páll Dagbjartsson hefur ekki áður átt sæti á Alþingi mun hann nú undirrita drengskaparheit að stjórnarskránni.